Die Moreleta Park-tragedie en verwante verskeurende sake het betrekking. Droewig dat 'n gedig wat ek bykans vyf en twintig jaar gelede geskryf het, steeds relevant is vandag.
Dankie vir jou betrokkenheid in die skep van 'n genadiger en menswaardige leefw�reld vir die gaygemeenskap.
Toe ek etlike jare gelede een aand onder druk van 'n knaende oomblik die volgende gedig geskryf het, kon ek dit nie koppel aan enige persoonlike ervaring of gebeure gedurende die betrokke tydperk nie. Gevolglik het die outjie sedert sy ontstaan altyd nog maar effens in die lug gehang. Met die woedende storm rondom Laurie en met 'n wysiging hier en daar aan die oorspronklike teks, kry die gedig uiteindelik 'n voet om op te staan en dra ek dit graag op aan Laurie.